Diari Oficial de la Generalitat Valenciana


Sumari del DOGV 4691, del 13-02-2004 (2004/1159)

RESOLUCIÓ de 26 de gener de 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de facultatiu especialista d'àrea de Cirurgia Pediàtrica en les institucions sanitàries dependents de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4691

Data del DOGV
:   13-02-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1159


Data del document
:   26-01-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * administració regional
    * concurs administratiu
    * metge

RESOLUCIÓ de 26 de gener de 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de facultatiu especialista d'àrea de Cirurgia Pediàtrica en les institucions sanitàries dependents de la Conselleria de Sanitat. [2004/X1159]
  
Segons que preveu la base dotze de l'Orde de 7 de març de 2002 de la Conselleria de Sanitat, per la qual es convoca el procés extraordinari de consolidació d'ocupació per a la selecció i provisió de places de facultatiu especialista d'àrea de Cirurgia Pediàtrica en les institucions sanitàries dependents de la Conselleria de Sanitat, una vegada acabada fase de selecció del procés, cal començar la fase de provisió per mitjà d'una resolució publicada en el Diari Oficial de la Generalitat Valenciana.
  
D'acord amb el Decret 27/2002, de 26 de febrer, del Govern Valencià, pel qual s'aprova l'aplicació i el desplegament en l'àmbit de la Comunitat Valenciana de la Llei 16/2001, de 21 de novembre (Boletín Oficial del Estado del 22), i en compliment del mandat contingut en l'article 11 d'eixa mateixa llei; i també fent ús de les funcions atribuïdes pel Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, resolc iniciar la fase de provisió del present procés extraordinari de consolidació d'ocupació de la categoria de facultatiu especialista d'àrea de Cirurgia Pediàtrica en les institucions sanitàries dependents de la Conselleria de Sanitat, d'acord amb les bases següents.
  
Primera. Normes generals
  
En este procés es convoquen per a ser proveïdes les places de la categoria de facultatiu especialista d'àrea de Cirurgia Pediàtrica que consten en l'annex IV. La fase de provisió es regix per les presents bases i pel que disposen la Llei 16/2001, de 21 de novembre, i l'Orde de 7 de març de 2002 de la Conselleria de Sanitat.
  
Segona
  
La present fase de provisió es valora segons el barem que figura com a annex II i consta de la realització i qualificació d'una entrevista per a avaluar els diferents nivells de complexitat en què els aspirants poden prestar les seues funcions i de l'acreditació i valoració dels mèrits per servicis prestats, l'activitat científica i investigadora feta, i també la impartició de docència postgraduada.
  
L'entrevista a què es referix l'apartat anterior té una duració de vint minuts i s'ha d'efectuar de forma simultània en cada categoria i/o especialitat en l'àmbit de les institucions sanitàries de la Conselleria de Sanitat.
  
Cada aspirant ha de fer l'entrevista en un únic centre de gestió.
  
Els aspirants s'han de citar a l'entrevista en crida única, i perden els seus drets els aspirants que no hi compareguen.
  
Per a esta convocatòria, es considera com a únic centre de gestió el conjunt de centres sanitaris inclosos en una mateixa àrea de salut d'Atenció Especialitzada o d'Atenció Primària, tal com les definix l'article 56 de la Llei 14/1986, de 25 d'abril, General de Sanitat. Els centres sanitaris que no es troben incorporats a una àrea de salut determinada o que, si ho estan, disposen d'un òrgan de direcció propi diferent de l'àrea de salut corresponent, tenen també la consideració de centres de gestió només a l'efecte d'esta convocatòria.
  
Pel que fa als mèrits relatius als servicis prestats, activitat científica i investigadora, com també la impartició de docència postgraduada, es valoren els realitzats referits al dia de la publicació d'esta resolució, per la qual s'inicia la fase de provisió, en el Diari Oficial de la Generalitat Valenciana.
  
Tercera
  
A) Han de participar obligatòriament en esta fase de provisió els candidats següents:
  
a) El personal que, com a conseqüència del procés de consolidació d'ocupació, haja obtingut la situació de personal estatutari en expectativa de destinació prevista en la base onze de l'Orde de 7 de març de 2002 de la Conselleria de Sanitat, per la qual es convoca el procés extraordinari de consolidació d'ocupació per a la selecció i provisió de places de facultatiu especialista d'àrea de Cirurgia Pediàtrica en les institucions sanitàries dependents de la Conselleria de Sanitat. Si el personal que es trobe en esta situació no participa en la fase de provisió, es considerarà que ha perdut els seus drets, no se li podrà adjudicar cap plaça i perdrà la seua situació de personal estatutari en expectativa de destinació.
  
b) El personal que es troba en situació de reingrés provisional ha de participar obligatòriament en esta fase de provisió.
  
Si qui exercisca la plaça amb destinació provisional, no l'obté en la fase de provisió, i havia sol·licitat totes les convocades en la seua especialitat i àrea de salut, pot optar per obtindre una nova destinació provisional en alguna de les places que resulten vacants com a conseqüència de la resolució de la fase de provisió o passar novament a la situació d'excedència voluntària. El reingressat provisional que no participe en esta fase, o que no haja obtingut plaça i que no haja sol·licitat totes les de la seua especialitat i àrea de salut, és declarat d'ofici en situació d'excedència voluntària, i no pot sol·licitar el reingrés provisional fins que hagen transcorregut dos anys des de la declaració de l'excedència.
  
B) Poden participar voluntàriament en esta fase de provisió els candidats següents:
  
a) El personal estatutari amb nomenament fix en la mateixa categoria i especialitat que es convoca i que estiga ocupant una plaça o que en tinga una de reservada en les institucions sanitàries de la Seguretat Social, independentment de quina siga l'administració pública de la qual depenga la plaça i de quina siga la data en què n'haja pres possessió.
  
b) El personal en situació distinta a la d'actiu i que no tinga reserva de plaça, sempre que reunisca els requisits legals i reglamentaris per a incorporar-se al servici actiu dins del termini de presentació de sol·licituds de la fase de provisió, sense que li siga exigible cap termini de permanència en la situació esmentada.
  
c) El personal estatutari facultatiu fix que tinga la categoria de cap de departament, de servici o de secció per haver accedit directament a esta categoria amb anterioritat a l'entrada en vigor de l'Orde de 5 de febrer de 1985 del Ministeri de Sanitat i Consum, pot concórrer a esta fase de provisió en les mateixes condicions que els facultatius especialistes d'àrea Si obtenen plaça en eixa fase han de ser nomenats facultatius especialistes d'àrea i perden definitivament la categoria originària.
  
Les destinacions obtingudes com a conseqüència de la participació en la fase de provisió són irrenunciables.
  
Quarta. Sol·licituds
  
Cada concursant ha d'emplenar una instància ajustant-se al model publicat com a Annex I.
  
Les sol·licituds, dirigides al director general de Recursos Humans i ben emplenades, es poden presentar en les unitats de registre de les dependències administratives següents:
  
- 03978 Alacant, c/ Girona, núm. 26.
  
- 03967 Alcoi, avinguda del País Valencià, núm. 33.
  
- 12566 Castelló de la Plana, c/ Hort dels Corders, núm. 12.
  
- 46415 València: Av. Ferran el Catòlic, núm. 74.
  
o mitjançant qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999.
  
El termini de presentació de sol·licituds és de quinze dies hàbils, comptadors des de l'endemà de la publicació d'esta convocatòria en el Diari Oficial de la Generalitat Valenciana.
  
Si la instància es presenta en les oficines de correus, ha d'oferir-se obligatòriament en sobre obert perquè el funcionari estampe el segell de la data en el lloc destinat per a això en l'original i en les còpies.
  
La falta de qualsevol dels requisits anteriors determina l'exclusió de l'aspirant.
  
Durant el termini de presentació de sol·licituds els participants poden retirar o modificar les seues sol·licituds mitjançant la presentació d'una de nova, que anul·la totalment l'anterior. Transcorregut el termini de presentació de sol·licituds, no s'admet ni la modificació ni la presentació de nous documents.
  
Amb independència que en les sol·licituds de participació en esta fase de provisió puga consignar-se més d'un centre de gestió, els candidats només poden concórrer a l'entrevista en un sol centre de gestió, d'acord amb el que establix la base segona. Si no es presenta a l'entrevista o concorre en diversos centres de gestió a més d'una entrevista, perd els seus drets, no se li pot adjudicar cap plaça, i perd, si és el cas, la situació de personal estatutari en expectativa de destinació.
  
El domicili que figure en les instàncies es considera l'únic vàlid per a notificacions. És responsabilitat exclusiva del concursant, tant els errors en la consignació del domicili com la comunicació a l'òrgan convocador de qualsevol canvi. La citada comunicació pot fer-se en qualsevol dels llocs habilitats per a la presentació de la sol·licitud, sense que en cap cas el canvi del domicili puga afectar el tràmit administratiu ja efectuat.
  
Cinquena. Documentació
  
A) Junt amb la instància, els concursants han d'aportar :
  
a) Fotocòpia compulsada del document nacional d'identitat o passaport.
  
b) Documentació original o fotocòpies compulsades acreditatives dels mèrits al·legats, segons el barem de l'annex II. La documentació acreditativa dels mèrits ha d'anar grapada, ordenada i numerada segons l'orde en què se citen els mèrits en l'imprés d'autobarem.
  
c) Autobaremació dels mèrits al·legats, segons el model que consta en l'annex III. En cap cas esta autovaloració vincula el tribunal, i té un caràcter merament orientatiu.
  
El tribunal pot demanar a les persones interessades qualsevol tipus d'aclariment sobre la documentació presentada. Si no fóra atés el requeriment no es valorarà el mèrit corresponent.
  
El tribunal només pot valorar o sol·licitar aclariment sobre els mèrits al·legats en temps i forma pels concursants. També pot demanar una còpia traduïda per traductor jurat dels mèrits acreditats amb documents redactats en una llengua que no siga oficial a la Comunitat Valenciana.
  
Si a la vista de la documentació presentada s'aprecia que un aspirant seleccionat no complix algun dels requisits exigits en la convocatòria, l'autoritat convocadora, amb l'audiència prèvia de la persona interessada, ha de dictar una resolució amb exposició de motius en la qual s'ha de declarar la pèrdua dels drets que puguen derivar-se de la participació en el procés. Eixa resolució pot ser impugnada en la forma establida en la base tretze d'esta convocatòria.
  
B) Els concursants que es troben en situació de servici actiu o amb reserva de plaça han d'aportar, a més de la documentació citada en esta base, una fotocòpia compulsada del document en què figure la diligència de la presa de possessió de l'última plaça exercida en propietat.
  
C) Els concursants en situació d'excedència han d'aportar a més de la documentació citada en esta base, una fotocòpia compulsada de la resolució de la concessió d'excedència.
  
D) Els concursants en situació de reingrés al servici actiu amb caràcter provisional han d'aportar a més de la documentació citada en esta base, una fotocòpia compulsada de la resolució de reingrés al servici actiu amb caràcter provisional.
  
Sisena. Funcionament del concurs
  
Una vegada acabe el termini de presentació d'instàncies, el tribunal ha de publicar la llista provisional de participants admesos a l'entrevista per centres de gestió, en els taulers d'anuncis dels servicis centrals de la Conselleria de Sanitat i les seues direccions territorials, així com en els respectius centres de gestió. Alhora, i en els mateixos llocs, s'ha de publicar la composició de les comissions delegades o tribunals de suport designades pel director general de Recursos Humans.
  
Les persones interessades disposen d'un termini de quinze dies hàbils, comptadors des de l'endemà de la publicació en el tauler d'anuncis corresponent, per a reclamar contra la seua exclusió.
  
Les reclamacions formulades contra la llista provisional són estimades o desestimades en la resolució definitiva que ha de fixar el lloc, la data i l'hora de realització de l'entrevista per centre de gestió, que l'ha d'aprovar, a proposta del tribunal, l'òrgan convocador, i que s'ha de publicar en els taulers d'anuncis dels servicis centrals de la Conselleria de Sanitat i les seues direccions territorials, així com en els respectius centres de gestió. Esta publicació servix de notificació a les persones interessades. Només per a informació es publiquen també en la pàgina web de la Conselleria de Sanitat (www.san.gva.es).
  
El lloc, la data i l'hora de començament de l'entrevista es publica en el tauler d'anuncis de la Conselleria de Sanitat i en les direccions territorials amb un mínim d'antelació de 48 hores. Perden els seus drets els concursants que no hi compareguen.
  
Setena. Tribunal central i comissions delegades
  
El director general de Recursos Humans designa en cada centre de gestió els membres de les comissions delegades o tribunals de suport del tribunal central que estan formats per cinc membres, un dels quals actua com a president amb vot de qualitat. Així mateix designa els suplents del president o dels membres de les comissions delegades o tribunals de suport quan siga necessari. Els membres de les comissions delegades són proposats: el president, per la comissió de direcció del centre de gestió; dos vocals, per la junta d'hospital, si és el cas; un vocal, per la comissió nacional de l'especialitat; i un altre vocal, per les organitzacions sindicals.
  
Tots els membres de les comissions delegades han de tindre titulació de nivell acadèmic igual o superior a l'exigida per a l'ingrés i tindre la condició de personal fix de les administracions públiques o dels servicis de salut. Els quatre vocals han d'estar en possessió de la titulació de l'especialitat requerida en esta convocatòria.
  
En el cas que siga necessari nomenar com a membres de les comissions delegades persones que no tinguen la condició de personal fix, exigida en el paràgraf anterior, ha de quedar ben acreditada en l'expedient corresponent la causa que determina eixe nomenament excepcional.
  
Els membres de les comissions delegades han d'abstindre's d'intervindre, i ho han de notificar a l'òrgan convocador, si es veuen afectats per alguna de les circumstàncies previstes en l'article 28 de la Llei 30/1992, de 26 de novembre, o si han fet tasques de preparació d'aspirants a proves selectives de la mateixa categoria en els cinc anys anteriors a la publicació d'esta convocatòria.
  
Així mateix, els aspirants poden recusar els membres de la comissió delegada corresponent quan els afecten les circumstàncies previstes en el paràgraf anterior.
  
Les comissions delegades han d'elevar al tribunal central les propostes de puntuació atribuïdes a les entrevistes fetes.
  
En tot allò que no preveu esta convocatòria quant a la designació, composició i funcionament de les comissions delegades o tribunals de suport, s'aplica la Llei 30/1992, de 26 de novembre.
  
Huitena. Resolució de la fase de provisió
  
Acabades les entrevistes i valorats els mèrits acreditats pels participants, el tribunal central ha de publicar la llista provisional amb les puntuacions obtingudes per cadascun dels participants i les destinacions provisionals assignades, si és el cas, en el centre de gestió on l'aspirant optà per fer l'entrevista i als taulers d'anuncis dels servicis centrals de la Conselleria de Sanitat i les seues direccions territorials. Només per a informació es publiquen també en la pàgina web de la Conselleria de Sanitat.
  
Les persones interessades disposen d'un termini de quinze dies hàbils, comptador des de l'endemà de la publicació, per a formular reclamacions contra la llista provisional.
  
Les reclamacions formulades contra la llista provisional són estimades o desestimades en la resolució definitiva d'assignació de destinacions, que és aprovada, a proposta del tribunal, per l'òrgan convocador i publicada als taulers d'anuncis dels servicis centrals de la Conselleria de Sanitat i les seues direccions territorials, i en els corresponents centres de gestió.
  
Amb les places no adjudicades o que resulten vacants com a conseqüència de la fase de provisió s'ha d'iniciar de nou el procediment de provisió previst en esta base. Per a això, la resolució definitiva d'assignació de destinacions ha d'incloure allistades les places per centres de gestió, el termini, la forma i el lloc de presentació de sol·licituds i el lloc, la data i l'hora de celebració de la segona entrevista, amb la qual continuarà el mateix procediment de provisió previst en esta base.
  
En este segon procés d'assignació pot participar voluntàriament el personal estatutari fix relacionat en la base tercera d'esta resolució, hagen participat o no en el primer procés d'assignació de destinacions, sempre que no hagen obtingut en el primer cas cap destinació definitiva.
  
Igualment en este segon procés d'assignació ha de participar-hi obligatòriament el personal que estiga nomenat en expectativa de destinació, sempre que no hagen obtingut destinació definitiva en el primer procés d'assignació de places.
  
El personal en situació de reingrés provisional que, havent participat en el primer procés d'assignació de destinacions i sol·licitat totes les de la seua especialitat i àrea de salut, no obtinga destinació definitiva, ha de participar obligatòriament en este segon procés d'assignació sempre que s'oferisquen places de la seua especialitat i àrea de salut. Si no hi participa o no sol·licita totes les places de la seua especialitat i àrea de salut, i no obté plaça en este segon procés, serà declarat d'ofici en situació d'excedència voluntària i no podrà sol·licitar el reingrés provisional fins que no hagen transcorregut dos anys des de la declaració de l'excedència.
  
Si hi ha empat en la puntuació total obtinguda en el concurs, en ambdós dos procediments d'assignació de places, es resol a favor del concursant que acredite el major temps total de servicis prestats en les institucions sanitàries de la Conselleria de Sanitat. Si persistia l'empat, es resoldria a favor de la millor puntuació obtinguda en l'apartat 2 del barem de mèrits de la fase de provisió que figura com a annex II, i pel seu orde. Si, així i tot, encara persistia l'empat, es resoldria a favor de la persona de major edat.
  
Novena. Tancament de la fase de provisió
  
Si, com a conseqüència de la provisió establida en la base anterior, encara hi havia places no adjudicades o vacants, es cobririen de forma centralitzada en funció de la puntuació obtinguda en els apartats 2 i 3 del barem que figura com a annex II i pel seu orde. Per a això, en la resolució definitiva de l'assignació de destinacions del segon procés d'assignació de places, el tribunal ha de convocar, en crida única, els aspirants en expectativa de destinació que no hagen resultat adjudicataris de plaça perquè, segons la seua puntuació, trien les destinacions sobreres. En esta fase de tancament no pot participar el personal amb plaça en propietat.
  
Queden exclosos de l'assignació d'estes places els que no hagen participat en el segon procés de la fase de provisió establida en la base huitena.
  
Deu. Nomenaments
  
Mitjançant una resolució que s'ha de publicar en el Diari Oficial de la Generalitat Valenciana, el personal en situació d'expectativa de destinació que haja obtingut plaça en esta fase de provisió serà nomenat personal estatutari fix. Les persones que estiguen esta situació, que no hagen obtingut plaça, i que hagen participat íntegrament en la fase de provisió i en el tancament d'esta, seran nomenats personal estatutari fix en situació d'excedència voluntària, sense que s'exigisca el període mínim de dos anys per a sol·licitar el reingrés.
  
Onze. Assignació de places
  
La resolució anomenada en el paràgraf ha d'incloure també la llista definitiva del total d'adjudicataris, amb la plaça adjudicada. Esta mateixa resolució ha d'obrir el termini per a la presa de possessió.
  
Dotze. Presa de possessió
  
Els adjudicataris procedents de la fase de selecció disposen d'un termini màxim d'un mes, comptador des de l'endemà de la publicació de la resolució a què es referix la base onze, per a efectuar la presa de possessió. Este mateix termini regix en el cas que l'adjudicació de plaça comporte el reingrés al servici actiu.
  
En els dos casos, este període no és retribuït.
  
Quan l'adjudicatari siga personal estatutari amb plaça en propietat en la mateixa especialitat a la qual ha concursat en esta convocatòria, i no vinga de la fase de selecció, ha de cessar en la que, si és el cas, ocupa dins dels tres dies hàbils següents a aquell en què es publique la resolució citada en la base onze. No obstant això, el gerent de la institució, per necessitats del servici, pot ampliar este termini fins a deu dies.
  
La presa de possessió en la nova plaça ha d'efectuar-se dins dels tres dies següents al del cessament si les places són de la mateixa localitat; en el termini de quinze dies hàbils, si són de distinta localitat però de la mateixa àrea de salut, o en el d'un mes, si pertany a distinta localitat i àrea de salut.
  
Quan l'aspirant procedent de la fase de selecció no prenga possessió de la plaça que se li haja adjudicat en el termini indicat, perd tots els drets derivats de la participació en esta convocatòria.
  
S'entén que sol·licita l'excedència voluntària per interés particular com a personal estatutari i se'l declara en eixa situació, el personal fix que no s'incorpore a la destinació obtinguda dins dels terminis establits o de les pròrrogues que legalment o reglamentàriament corresponguen, i que no poden sol·licitar el reingrés provisional fins que hagen transcorregut dos anys des de la declaració de l'excedència. No obstant això, si hi ha causes prou justificades així apreciades amb l'audiència prèvia de la persona interessada pot deixar-se sense efecte eixa situació. En este cas, la persona interessada ha d'incorporar-se a la seua destinació tan prompte com desapareguen les causes que en el seu moment ho impediren.
  
Tretze. Normes finals
  
La present convocatòria, les seues bases i tots els actes administratius que es dicten per a dur-la a terme poden ser impugnats per les persones interessades mitjançant la interposició del recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de la publicació de l'acte recorregut, de conformitat amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i, potestativament, poden interposar el recurs de reposició, en el termini d'un mes, de conformitat amb els articles 116 i 117 de la referida Llei 30/92, segons la redacció modificada per la Llei 4/1999.
  
València, 26 de gener de 2004.- El director general de Recursos Humans: José Cano Pascual.
  
ANNEX II
  
Barem de mèrits: Fase de provisió
  
1. La valoració de l'entrevista es qualifica amb un màxim de 30 punts.
  
2. La valoració de l'experiència professional en les corresponents institucions sanitàries de la Seguretat Social, com a personal estatutari amb nomenament fix o temporal, s'ha d'ajustar al barem següent (per a això tenen la consideració d'efectuats com a personal estatutari fix en la respectiva categoria els servicis prestats amb contracte laboral, amb caràcter fix o temporal, en les categories de personal regulades en els corresponents estatuts del personal al servici de les institucions sanitàries de la Seguretat Social):
  
2.1 Pels servicis prestats, qualsevol que n'haja sigut el moment, en les institucions sanitàries dependents de la Conselleria de Sanitat:
  
a) En la mateixa categoria professional, i si és el cas especialitat, a la qual concursa: 0,6 punts per mes treballat.
  
b) En les categories del model tradicional de quota o de zona o d'urgència, del mateix grup de titulació i, si és el cas, mateixa especialitat que la categoria en què concursa: 0,45 punts per mes treballat.
  
c) En distinta categoria professional, i si és el cas especialitat, a la qual es concursa: 0,3 punts per mes treballat.
  
d) En el model tradicional de quota o de zona o d'urgència, en distinta categoria professional, i si és el cas especialitat, a la qual concursa: 0,225 punts per mes treballat.
  
2.2 Pels servicis prestats, qualsevol que n'haja sigut el moment, en les institucions sanitàries de la Seguretat Social d'altres servicis de Salut:
  
a) En la mateixa categoria professional, i si és el cas especialitat, a la qual concursa: 0,2 punts per mes treballat.
  
b) En la categoria del model tradicional de quota, de zona o d'urgència, del mateix grup de titulació i, si és el cas, mateixa especialitat, que la categoria a què concursa: 0,15 punts per mes treballat.
  
c) En distinta categoria professional i, si és el cas, especialitat a la qual concursa: 0,1 punts per mes treballat.
  
d) En la categoria del model tradicional de quota, de zona o d'urgència, en distinta categoria i, si és el cas especialitat, a la qual concursa: 0,075 punts per mes treballat.
  
El còmput màxim d'antiguitat per servicis prestats serà de 55 punts.
  
Per al còmput dels servicis prestats establits en l'apartat 2 d'este barem, referit a experiència professional al personal de reforços en Atenció Primària i al facultatiu d'Atenció Especialitzada amb nomenament específic per a la realització d'atenció continuada ?guàrdies mèdiques-, es reconeix un mes complet de servicis prestats si es calcula de la manera següent:
  
a) Un mes, o la part que corresponga proporcionalment, per cada cent noranta hores, o fracció, fetes.
  
b) Si dins d'un mes natural s'han fet més de cent noranta hores, només pot valorar-se un mes de servicis prestats, sense que l'excés d'hores efectuat durant eixe mes puga ser aplicat per al còmput de servicis prestats establits en l'anterior regla a).
  
3. Altres mèrits
  
a) 1. Per tesi doctoral: 3 punts.
  
2. Per tesi doctoral cum laude: 1 punt addicional.
  
3. Per treballs científics i d'investigació directament relacionats amb la categoria i especialitat que es tracte, apreciats lliurement pel tribunal, fins a un màxim de 10 punts, d'acord amb els següents criteris i taula de valoració:
  
 Difusió Difusió
  
 nacional internacional
  
Publicació revista 0,25 0,50
  
Capítol llibre 0,30 0,60
  
Llibre complet 1,00 2,00
  
No es poden valorar més de 3 capítols d'un mateix llibre.
  
Només es valoren els tres primers autors dels treballs a què es referix este apartat.
  
En qualsevol cas, per este apartat a) no pot obtindre's una puntuació superior a 10 punts.
  
b) Per impartir docència postgraduada en l'especialitat a què es concursa en centres acreditats per a la docència, 0,5 punts per cada any, fins a un màxim de 5 punts.
  
4. Coneixement del valencià.
  
El coneixement del valencià es valora d'acord amb la possessió del corresponent certificat expedit o homologat per la Junta Qualificadora de Coneixements de Valencià:
  
Certificat de coneixements orals: 2 punts.
  
Certificat de grau elemental: 3 punts.
  
Certificat de grau mitjà: 4 punts.
  
Certificat de grau superior: 5 punts.